Nordjyllands Politi har lørdag morgen anholdt en mand, der er mistænkt for at være involveret i flere indbrud. Kort før klokken seks så et vidne manden forsøge at bryde ind i en bil på Europaplads i Aalborg. Her blev manden efterfølgende anholdt. Det viste sig efterfølgende, at han havde tyvekoster fra to villaindbrud på Klostermarken i sin rygsæk. Det oplyser vagtchef ved Nordjyllands Politi, Åge Pedersen. Der er tale om en 24 år gammel mand fra Nørresundby, der ifølge vagtchefen er en gammel kending af politiet for lignende forbrydelser.

Referat:
En gammel kending af politiet blev lørdag morgen opdaget, mens han var i færd med at bryde en bil op.